wickkiey/tamil-wikipedia-chunked huggingface dataset:
# வில்லியம் அடைர் நெல்சன்

## கோட்டைகள் மீதான ஆர்வம்

நெல்சனுக்குப் பள்ளிக் காலத்தில் இருந்தே கோட்டைகள், அரண்கள் முதலியவற்றின் மீது ஆர்வம் இருந்தது. எனினும், இலங்கையில் இருந்த காலத்திலேயே இது தொடர்பில் ஆய்வு செய்யக்கூடிய வாய்ப்பு இவருக்குக் கிடைத்தது. இலங்கையில் கரையோரப் பகுதிகளைத் தமது ஆட்சியின் கீழ் வைத்திருந்த ஒல்லாந்தர் தமது கட்டுப்பாட்டில் இருந்த பகுதிகளில் பல கோட்டைகளைக் கட்டியிருந்தனர். இவற்றை ஆய்வு செய்யப் புகுந்த நெல்சன் இலங்கையில் ஒல்லாந்தர் கோட்டைகள் இருந்த எல்லாப் பகுதிகளுக்கும் பயணம் செய்து பல தகவல்களைத் திரட்டினார். ஒளிப்படங்களை எடுத்ததுடன், கோட்டைகளை அளந்து வரைபடங்களையும் வரைந்து, குறிப்புக்களையும் எடுத்தார்.
# வில்லியம் அடைர் நெல்சன்

## படைத்துறையில் பணி

1938 ஆம் ஆண்டில் ஐரோப்பாவுக்குத் திரும்பிய நெல்சன் ஓராண்டு பெல்சியம் நாட்டில் பணிபுரிந்தார். 1939 ஆம் ஆண்டில் அவர் இலண்டனுக்குத் திரும்பினார். இலண்டனில் படையில் இணந்து கொண்ட நெல்சன் இரண்டாம் உலகப் போர்க் காலத்தில் பெரும்பாலும் மத்தியகிழக்குப் பகுதிகளில் பணியாற்றினார். 1944 ஆம் ஆண்டில் போரில் காயமடைந்த இவர் 1945 அக்டோபரில் படையிலிருந்து விலகினார். அப்போது அவர் கப்டன் தரத்தில் இருந்தார்.  
1942 ஆம் ஆண்டில் முரியேல் கார்டினர் என்பவரை நெல்சன் திருமணம் செய்துகொண்டார். இருவருக்கும் கிளயர், சாரா என்னும் இரண்டு பெண் பிள்ளைகள் பிறந்தனர். நெல்சனின் மனைவி 1977 ஆம் ஆண்டில் காலமானார்.
# வில்லியம் அடைர் நெல்சன்

## பிற்காலம்

போருக்குப் பின்னர் 1946 ஆம் ஆண்டில் "குளோவின் பே" என்னும் இடத்தில் இருந்த உணவு அமைச்சில் நிதிக் கண்காணிப்பாளராகப் பணியேற்றார். பின்னர் அங்கிருந்து இலண்டனுக்குச் சென்ற நெல்சன், தேசிய நிலக்கரிச் சபையில் நிதி அலுவலராகப் பதவியில் அமர்ந்தார். அபர்டீனுக்குத் திரும்புவதில் ஆர்வம் கொண்டிருந்த நெல்சன், அபர்டீன் பல்கலைக் கழகத்துக்கு விண்ணப்பித்து 1948ல், அங்கே பொருளாளர் மற்றும் துணைச் செயலராகப் பதவியேற்றார். 1960 ஆம் ஆண்டில் அபர்தீன் பல்கலைக் கழகம் இவருக்குக் கௌரவ முதுமாணிப் பட்டம் வழங்கியது. ஓய்வுபெறும்வரை 30 ஆண்டுகள் அப் பல்கலைக்கழகத்தில் பணியாற்றிய நெல்சன் 1975 ஆம் ஆண்டில் ஓய்வு பெற்றார். இதன் பின்னரே இலங்கையின் ஒல்லாந்தர் கோட்டைகள் தொடர்பான அவரது ஆய்வை நிறைவு செய்யக்கூடிய நேரமும் வாய்ப்பும் அவருக்குக் கிடைத்தன. தனது ஆய்வு விவரங்களை ஒரு பெரிய முழுமையான நூலாக வெளியிட இவர் ஆர்வம் கொண்டிருந்தார் ஆயினும் நூல் வெளியீட்டுக்கான செலவுகள் அதிகமாகும் என்பதால் அவரது எண்ணம் முழுமையாகக் கைகூடவில்லை. அவர் சேகரித்த பல தகவல்களை நூலில் சேர்க்காமல் விடவேண்டியதாயிற்று. பெரும்பாலான தகவல்களைச் சேகரித்து 45 ஆண்டுகள் கழிந்த பின்னரே 1984 ஆம் ஆண்டில் இவரது நூல் வெளியானது. எனினும் முதலில் தகவல் சேகரித்து ஏறத்தாழ அரை நூற்றாண்டுக் காலம் கழிந்துவிட்டமையால், கோட்டைகளின் நிலையில் ஏற்பட்ட மாற்றங்களை அறிந்துகொள்வதற்காக நெல்சன் 1984 ஆம் ஆண்டு ஆகத்தில் இலங்கை வந்து இரண்டு கிழமைகள் தங்கியிருந்தார். இக்காலத்தில் தான் ஆய்வு செய்த பல கோட்டைகளுக்கும் சென்றார். எனினும் உள்நாட்டுப் போர் நடைபெற்று வந்ததால் வடபகுதிக் கோட்டைகளுக்கு அவரால் செல்ல முடியவில்லை.  
ஓய்வு பெற்ற பின்னர், இலங்கையின் கோட்டைகள் தொடர்பான ஆய்வுகளை நிறைவு செய்தது மட்டுமன்றிப் பல இடங்களுக்கும் பயணம் செய்து பாதுகாப்புக்கான அமைப்புகள் தொடர்பில் மேலும் பல ஆய்வுகளையும் செய்து கட்டுரைகளை எழுதியுள்ளார். பெலின்சோனாவின் மத்தியகாலக் காப்பரண்கள், லாகோசின் காப்பரண்கள், இந்தியப் பெருங்கடல் பகுதிக் கோட்டைகள் என்பன இவரது ஆய்வுத் தலைப்புக்களில் சிலவாகும். இவை தவிரத் துருக்கியில் உள்ள கோட்டைகள் பற்றி ஆய்வுகள் செய்வதற்கும் திட்டங்கள் வைத்திருந்தார். ஆனால், இத் திட்டங்களை நிறைவேற்றுமுன்பே 1993 ஆகத்து மாதம் 23 ஆம் நாள் அபர்தீனில் நெல்சன் காலமானார். இவர் காலமான பின்னர் 1994ல் இவரது இரண்டாவ நூலான "மொம்பாசாவின் யேசுக் கோட்டை" என்னும் நூல் வெளியிடப்பட்டது.
# ஹமீதுல் இசுலாம்

**<big>** ஹமீதுல் இசுலாம்**</big>**  
| ** துடுப்பாட்ட நடை ** | தெரியப்படவில்லை |
| --- | --- |
| **பந்துவீச்சு நடை** | தெரியப்படவில்லை |
| ** ஏ-தர ** |  |
| ஆட்டங்கள் | 2 |
| ஓட்டங்கள் | 44 |
| துடுப்பாட்ட சராசரி | 22 |
| 100கள்/50கள் | -/- |
| அதிக ஓட்டங்கள் | 36 |
| பந்து வீச்சுகள் | 0 |
| இலக்குகள் | 0 |
| பந்துவீச்சு சராசரி | - |
| சுற்றில் ஐந்து இலக்குகள் | - |
| ஆட்டத்தில் 10 இலக்குகள் | - |
| சிறந்த பந்துவீச்சு | - |
| பிடிகள்/ஸ்டம்புகள் | 1/1 |
| <small>First class debut: 31 March, 2007
Last first class game: இரண்டு April, 2007
Source:கிரிக்கெட் ஆக்கைவ்
</small> | } |  
**ஹமீதுல் இசுலாம்** ( * Hamidul Islam* ), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார்.
# ரசீட் ஹனீப்

**<big>** ரசீட் ஹனீப்**</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | வலதுகை சுழல் பந்துவீச்சு |  |
| இருபதுக்கு 20 |  |  |
| ஆட்டங்கள் | இரண்டு |  |
| ஓட்டங்கள் | 12 |  |
| துடுப்பாட்ட சராசரி | 6.00 |  |
| 100கள்/50கள் | -/- |  |
| அதிக ஓட்டங்கள் | 10 |  |
| பந்து வீச்சுகள் | 48 |  |
| இலக்குகள் | 2 |  |
| பந்துவீச்சு சராசரி | 19.00 |  |
| சுற்றில் ஐந்து இலக்குகள் | 0 |  |
| ஆட்டத்தில் 10 இலக்குகள் | 0 |  |
| சிறந்த பந்துவீச்சு | 1/11 |  |
| பிடிகள்/ஸ்டம்புகள் | -/- | -/- |
| Debut: ஒன்பது January 2004  
Last appearance: நான்கு April 2007 | } |  |
**ரசீட் ஹனீப்** ( * Rashid Hanif* ), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு இருபதுக்கு 20 போட்டிகளில் கலந்து கொண்டுள்ளார்.
# தற்காப்பு

**தற்காப்பு** என்பது ஆபத்தான, அல்லது அழிவுகளை தரக்கூடிய தருணங்களிலிருந்து முன் எச்சரிக்கையாக தம்மை பாதுகாத்து கொள்வது ஆகும். இது போன்ற ஆபத்துகளை தடுப்பதற்கு தன் சுய எச்சரிக்கை காப்பு மூலமாகவும், பிற தானியங்கி செயல்பாட்டின் மூலமும் பாதுகாக்கும் பொறிமுறைகள் உள்ளன.
# தற்காப்பு

## தற்காப்பு உரிமைகள்

தற்காத்துக் கொள்ளும் நோக்கத்துடன் ஒருவர் எடுக்கும் எச்சரிக்கை பொறிமுறை மூலம் எதிரிக்கு இழப்புகள் ஏற்படும் பொழுது அதனைக் குற்றமாகக் கொள்ள முடியாது. அந்தச் சந்தர்ப்பங்களாவன:
- எதிரி ஒருவரை தாக்கி இழப்புகளை ஏற்படுத்தி அச்சம் ஏற்படும் பொழுது
- ஒருவரின் உடலுக்கு எதிரியின் தாக்குதலால் கொடுங்காயம் அல்லது உயிர் ஆபத்து ஏற்படும் பொழுது
- எம்மை கடத்திச் செல்ல வேண்டும் என்ற நோக்கத்தில் நம்மை எதிரி தாக்க அல்லது துன்புறுத்த்த முனையும் பொழுது
- சட்டத்துக்கு புறம்பாக எதிரியின் கட்டுப்பாட்டில் நாம் அடக்குமுறை கொள்ளும் பொழுது.(எம்மை நாம் காப்பாற்றி கொள்ளும் பொழுது)
# இலங்கையின் ஒல்லாந்தர் கோட்டைகள் (நூல்)

**இலங்கையின் ஒல்லாந்தர் கோட்டைகள்** (The Forts of Sri Lanka) என்னும் நூல், இலங்கையில் ஒல்லாந்தர் ஆட்சிக் காலத்தில் கட்டப்பட்ட கோட்டைகளைப் பற்றி ஆங்கிலத்தில் எழுதப்பட்ட ஒரு ஆய்வு நூல் ஆகும். 1930 களின் நடுப்பகுதியில் இலங்கையில் பணி புரிந்த நெல்சன் என்பவரால் இந் நூல் எழுதப்பட்டது. இந்நூலுக்கான ஆய்வுத் தகவல்கள் நெல்சன் இலங்கையில் வாழ்ந்த காலத்தில், 1938 ஆம் ஆண்டுக்கு முன்னரே சேகரிக்கப்பட்டவை ஆயினும். இந் நூல் 1984 ஆம் ஆண்டிலேயே எழுதி வெளியிடப்பட்டது.
# இலங்கையின் ஒல்லாந்தர் கோட்டைகள் (நூல்)

## உள்ளடக்கம்

இலங்கையில் உள்ள ஒல்லாந்தர் கோட்டைகளை இந்நூல் நான்கு பிரிவுகளாக ஆய்வு செய்கிறது. புவியியல் அடிப்படையிலான இப்பிரிவுகள் மேற்குப் பகுதிக் கோட்டைகள், தெற்குப் பகுதிக் கோட்டைகள், வடக்குப் பகுதிக் கோட்டைகள், கிழக்குப் பகுதிக் கோட்டைகள் என்பனவாகும்.  
இவற்றில் மேற்குப் பகுதிக் கோட்டைகளின் கீழ், கொழும்பு, களுத்துறை, பெந்தோட்டை, நீர்கொழும்பு, கல்பிட்டி ஆகிய ஐந்து கோட்டைகள் பற்றிய விளக்கங்களும் விபரங்களும் தரப்பட்டுள்ளன. தெற்குப் பகுதிக் கோட்டைகளின் கீழ் ஆய்வு செய்யப்பட்டுள்ளவை காலி, மாத்தறை, தங்காலை, அம்பாந்தோட்டை, கட்டுவானை ஆகிய கோட்டைகள் ஆகும். யாழ்ப்பாணம், அம்மன்னீல், ஆனையிறவு, பெசுச்சூட்டர் கடவை, பைல் கடவை, பூநகரி, ஊர்காவற்றுறை, நெடுந்தீவு, காங்கேசன்துறை, பருத்தித்துறை, முல்லைத்தீவு, மன்னார், அரிப்பு ஆகிய 13 கோட்டைகள் வடக்குப் பகுதிக் கோட்டைகள் என்னும் தலைப்பின் கீழ் ஆய்வு செய்யப்பட்டுள்ளன. மட்டக்களப்பு, திருகோணமலை, ஒசுட்டன்பர்க் ஆகிய கோட்டைகள் பற்றிய விபரங்கள் கிழக்குப் பகுதிக் கோட்டைகள் என்னும் தலைப்பின் கீழ் தரப்பட்டுள்ளன.  
மொத்தமாக மேற்கூறிய 25 கோட்டைகள் பற்றி ஆய்வு செய்யும் இந்நூலில் இக்கோட்டைகளின் 30 களில் இருந்த தோற்றங்களைக் காட்டும் ஒளிப்படங்களும், அளவெடுத்து வரையப்பட்ட பல வரைபடங்களும் சேர்க்கப்பட்டுள்ளன.
# இலங்கையின் ஒல்லாந்தர் கோட்டைகள் (நூல்)

## நூல் வரலாறு

பிரித்தானியரான நூலாசிரியர் நெல்சன் 1933 - 1938 காலப்பகுதியில் ஐந்து ஆண்டுகள் இலங்கையில் கணக்காளராகப் பணியாற்றிய காலத்தில் இலங்கையின் பல பகுதிகளுக்கும் பயணம் செய்து அங்கிருந்த ஒல்லாந்தர் கோட்டைகள் பற்றிய விபரங்களைத் திரட்டினார். எனினும் ஆய்வு முற்றுப்பெற்று நூலாகக்கூடிய வாய்ப்பு அப்போது அமையவில்லை. 1938ல் இலங்கையிலிருந்து மீண்டும் ஐரோப்பா சென்றார். இரண்டாம் உலகப்போர் வெடித்தபோது படையில் சேர்ந்த நெல்சன் போர் முடிந்த பின்னர் அபர்டீன் பல்கலைக் கழகத்தில் நிதிப்பிரிவில் 30 ஆண்டுகள் பணியாற்றியபின் 1975ஆம் ஆண்டு ஓய்வு பெற்றார். இதன் பின்பே தனது முன்னைய ஆய்வுகளை நிறைவு செய்யக்கூடிய நேரமும் வசதியும் அவருக்குக் கிடைத்தது. மூன்று ஆண்டு காலம் முயன்று இந் நூல் தொடர்பான ஆய்வுகளை நிறைவு செய்தார். தகவல்களைத் திரட்டி ஏறத்தாழ அரை நூற்றாண்டு காலம் கடந்து விட்டபடியால், கோட்டைகளின் அப்போதைய நிலையை அறியும் பொருட்டுத் தனது 77 ஆவது வயதில் 1984 ஆம் ஆண்டில் மீண்டும் இலங்கைக்கு வந்து முன்னர் தகவல் திரட்டிய பெரும்பாலான கோட்டைகளையும் பார்வையிட்டார். இந்நூல் 1984 ஆம் ஆண்டில் வெளியிடப்பட்டது.
# இலங்கையின் ஒல்லாந்தர் கோட்டைகள் (நூல்)

## 2004 ஆம் ஆண்டுப் பதிப்பு

இதன் முதல் பதிப்பு 1984ல் வெளியிடப்பட்டு 20 ஆண்டுகள் கழிந்த பின்னர் இந்நூலின் அடுத்த பதிப்பு இலங்கையில் வெளியிடப்பட்டது. 1993ல் நெல்சன் இறப்பதற்கு முன்னர். அவரது நண்பரும் ஆய்வாளருமான ஆர். கே. டி சில்வா என்பவரிடம் தனது 1984 ஆம் ஆண்டில் இலங்கை வந்து அறிந்து கொண்ட கோட்டைகளின் நிலைமைகள் பற்றிய அறைக்கையைக் கையளித்து முடியுமான வகையில் அதைப் பயன்படுத்திக் கொள்ளுமாறு கேட்டிருந்தார். ஆர். கே. டி சில்வாவும் 2004 ஆம் ஆண்டில் நூலில் குறிப்பிடப்பட்டுள்ள கோட்டைகளுக்குச் சென்று அக்காலது நிலைமைகள் தொடர்பிலான புதிய தகவல்களையும் சேகரித்தார். இத் தகவல்களைக் கொண்டு புதிய இற்றைப்படுத்திய பதிப்பு வெளியிடப்பட்டது. எனினும், புதிய தகவல்கள் நூலில் ஒவ்வொரு பகுதியின் முடிவின் பின்னர் தனியாகச் சேர்க்கப்பட்டுள்ளன. இத்துடன் நெல்சனின் 1984 ஆண்டின் அறிக்கையும் இணைப்பாகச் சேர்க்கப்பட்டுள்ளது.  
இப்பதிப்பை இலங்கை-நெதர்லாந்துச் சங்கம் வெளியிட்டுள்ளது.
# நேச நாடுகளின் சிசிலியப் படையெடுப்பு

**நேச நாடுகளின் சிசிலியப் படையெடுப்பு** (*Allied invasion of Sicily*) என்பது இரண்டாம் உலகப் போரின் போது நடைபெற்ற ஒரு பெரும் படையெடுப்பு. ஹஸ்கி நடவடிக்கை (*Operation Husky*) என்று குறிப்பெயரிடப்பட்ட இதில் நேச நாட்டுப் படைகள் பாசிச இத்தாலியின் ஒரு பகுதியான சிசிலி தீவின் மீது படையெடுத்து அதனைக் கைப்பற்றின. இத்தாலியப் போர்த்தொடரின் ஒரு பகுதியான இது சிசிலியப் போர்த்தொடர் (*Sicilian Campaign*) என்றும் அழைக்கப்படுகிறது.  
வான்வழியாகவும் கடல்வழியாகவும் ஜூலை 7, 1943ல் சிசிலியில் தரையிறங்கிய நேச நாட்டுப் படைகள், ஆறு வாரகால கடும் சண்டைக்குப் பின்னர் சிசிலித் தீவினை முழுதும் கைப்பற்றினர். ஆகஸ்ட் 17 அன்று சிசிலியில் இருந்த அச்சுப் படைகள் அனைத்தும் அத்தீவினைக் காலி செய்துவிட்டு இத்தாலிக்கு பின்வாங்கிவிட்டன. சிசிலியின் வீழ்ச்சியால், நடுநிலக்கடலின் கடல் வழிகள் அனைத்தும் நேச நாட்டுப் படைகளின் வசமாயின. சிசிலி அடுத்து நிகழ்ந்த இத்தாலியப் படையெடுப்புக்கு தளமாகப் பயன்பட்டது. மேலும் இத்தோல்வியின் விளைவாக, இத்தாலியின் சர்வாதிகாரி முசோலினி பதவி நீக்கம் செய்யப்பட்டார்.
# நேச நாடுகளின் சிசிலியப் படையெடுப்பு

## சண்டையின் போக்கு

வடக்கு ஆப்பிரிக்காவில் துனிசியப் போர்த்தொடர் மே 1943ல் முற்றுப் பெற்றவுடன் நேச நாட்டு மேல்நிலை உத்தி குண்டுவீசி வானூர்திப் படைப்பிரிவுகள் இத்தாலிய இலக்குகள் மீது குண்டு வீசத் தொடங்கின. சார்தீனியா, சிசிலி, தெற்கு இத்தாலியின் வான்படைத் தளங்கள், நகரங்கள், தொழில் மையங்கள், நேப்பொல், மெஸ்சினா, பாலெர்மோ, கால்கியாரி போன்ற துறைமுகங்கள் இடைவிடாது தாக்கப்பட்டன. ஜூலை முதல் வாரத்துக்குள், சிசிலியிலிருந்த வானூர்தி ஓடுதளங்களில் பெரும்பாலானவை செயலிழந்தன. பின்னர் இத்தாலியின் போக்குவரத்து, தொலைதொடர்பு கட்டமைப்புகள் நேச நாட்டு குண்டுவீசிகளுக்கு இலக்காகின. மேலும் பிரித்தானிய கடற்படைக் கப்பல்கள் சிசிலி அருகேயுள்ள சில சிறு தீவுகள் மீது பீரங்கித் தாக்குதல் நடத்தி அவை அச்சு வான்படைகளுக்கு பயன்படாதவாறு செய்தன.  
நேச நாட்டுப் படையெடுப்பு எங்கு நிகழப்போகிறது என்பதை அச்சு தளபதிகள் கணிக்காதவாறு செய்ய, நேச நாட்டு உத்தியாளர்கள் சில திசைதிருப்பு வேலைகளில் ஈடுபட்டனர். குண்டுவீசி வானுர்தித் தாக்குதல்கள், படை தரையிறக்கம் நிகழப்போகும் இடங்களில் மட்டுமல்லாமல் பரவலாக பலவேறு இடங்களில் நிகழுமாறு பார்த்துக் கொண்டனர். மேலும் படையெடுப்பு சிசிலிக்கு பதில் கிரீசு மற்றும் சார்தீனியாவில் நிகழப்போகிறதென அச்சு தலைவர்களை நம்பவைக்க மின்சுமீட் நடவடிக்கையை மேற்கொண்டனர். இதனை உண்மையென நம்பிய ஜெர்மானியத் தளபதிகள், பல படைப்பிரிவுகளை சிசிலியிலுருந்து கிரீசுக்கு நகர்த்தினர்.
# நேச நாடுகளின் சிசிலியப் படையெடுப்பு

## சண்டையின் போக்கு

### தரையிறக்கம்

ஜூலை 9, 1943 அன்று இரவில் சிசிலி மீதான நேச நாட்டுத் தாக்குதல் தொடங்கியது. அமெரிக்க மற்றும் பிரித்தானிய வான்குடைப் படைப்பிரிவுகள், வான் வழியாக சிறு சிறு குழுக்களாக சிசிலியில் குதித்துத் தரையிறங்கின. பல முக்கிய பாலங்கள், அரண்நிலைகள், கடற்கரைப் பகுதிகளைக் கைப்பற்றி அச்சு படைகளிடையே குழப்பம் விளைவித்தனர். அன்றிரவு வானிலை சாதகமாக அல்லாமல் வேகமான காற்றடித்துக் கொண்டிருந்ததால், வான்குடைப் படைப்பிரிவுகள் தங்கள் தாக்குதல்களைத் திட்டமிட்டபடி ஒருங்கிணைக்கவில்லை. எனினும் சாதகமற்ற வானிலையின் போது நிகழ்ந்த தாக்குதலை அச்சு பாதுகாவல் படைகள் சற்றும் எதிர்பாராததல், அவர்களது எதிர்வினை மெல்லவும், ஒருங்கிணைப்பின்றியும் ஆரம்பமானது. இக்குழப்பம் கடல்வழியே தரையிறங்கிய நேச நாட்டுத் தரைப்படைகளுக்கு சாதகமாக அமைந்தது.  
ஜூலை 10 அன்று அதிகாலையில் கடல்வழி படையிறக்கம் ஆரம்பமானது. கிழக்கில் பிரித்தானிய மற்றும் கனடியப் படைகளும், மேற்கில் அமெரிக்கப் படைகளும் கடற்கரையோரமாக மொத்தம் 26 இடங்களில் தரையிறங்கினர். வானிலை மோசமாக இருந்ததால், தரையிறக்க ஒருங்கிணைப்பில் சிறிது குழப்பம் நிலவியது. ஆனால் நேச நாட்டுப் படைகளைக் கடற்கரைகளில் எதிர்க்க அச்சு பாதுகாவல் படைகள் திட்டமிடவில்லையென்பதால், பெரிய எதிர்ப்பு எதுவுமின்றி பல நேச நாட்டுப் படைப்பிரிவுகள் கரையேறின. இப்படையிறக்கம் அதுவரை வரலாற்றில் நிகழ்ந்திருந்த நீர்நிலத் தாக்குதல்களில் மிகப்பெரியதாகும். ஆங்காங்கு நிகழ்ந்த இத்தாலியப் பாதுகாவல் படைகளின் எதிர்த்தாக்குதல்கள் நேச நாட்டுப் படைகளால் எளிதில் முறியடிக்கப்பட்டுவிட்டன. படையெடுப்புக்கு முந்தைய வான்வழி குண்டுவீச்சினால் பெரும் சேதமடைந்திருந்த அச்சு வான்படைகளால் சிறிய தாக்குதலகளை மட்டுமே நிகழ்த்த இயன்றது. இத்தாக்குதல்களில் பல நேச நாட்டு கப்பல்களும், தரையிறங்கு படகுகளும் சேதமடைந்தன. ஜூலை 10 அன்று இரவில் நேச நாட்டு தரையிறக்கம் வெற்றிகரமாக முடிவடைந்தது. ஏழு டிவிசன்கள் - 3 அமெரிக்க, 3 பிரித்தானிய மற்றும் 1 கனடிய டிவிசன்கள் - சிசிலியின் கடற்கரையில் தரையிறங்கியிருந்தன. படையெடுப்பின் அடுத்த கட்டமாக அவை சிசிலியின் உட்பகுதியை நோக்கி முன்னேறத் தொடங்கின.
# நேச நாடுகளின் சிசிலியப் படையெடுப்பு

## சண்டையின் போக்கு

### கடற்கரை முகப்புகளிலிருந்து முன்னேற்றம்

நேசநாட்டுத் தரைப்படை களத் தளபதி ஹரால்ட் அலெக்சாந்தர் தரையிறக்கத்துக்கு அடுத்த கட்டமாக மேற்கில் லிக்காட்டா துறைமுகம் முதல் மேற்கே கட்டானியா துறைமுகம் வரையுள்ள பகுதிகளைக் கைப்பற்ற திட்டமிட்டிருந்தார். கிழக்கு குறிக்கோள் படைப்பிரிவின் பிரித்தானிய 8வது ஆர்மிக்கு பச்சீனோ வான்படைத் தளம், சிரக்கியூசு துறைமுகம், ஆகியவற்றைக் கைப்பற்றிய பின் அகசுட்டா மற்றும் கட்டானிய துறைமுகங்களைக் கைப்பற்றும் இலக்கு தரப்பட்டது. மேற்கில் அமெரிக்க 7வது ஆர்மிக்கு போண்ட்டே ஓலிவியோ, பிசுக்காரி, கோமிசுக்கோ ஆகிய வான்படைத் தளங்களையும், லிக்காட்டா துறைமுகத்தையும் கைப்பற்றும் பொறுப்பு தரப்பட்டது. மேலும் பிரித்தானிய 8வது ஆர்மியின் கிழக்குதிசைப் பக்கவாட்டில் அச்சுப் படைகள் தாக்காவண்ணம் பாதுகாப்பும் பொறுப்பும் அதற்கு இருந்தது.  
ஜூலை 11ம் தேதி கடற்கரை முகப்புகளிலிருந்து இரு ஆர்மிகளும் அச்சுப் பாதுகாவல் படைகளை முறியடித்து முன்னேறத் தொடங்கின. மேற்கில் ஜூலை 12 அன்று போண்டே போலிவியோ கைப்பற்றப்பட்டது. கிழக்கில் ஜூலை 14 அன்று அகசுட்டா துறைமுகம் பிரித்தானிய 8வது ஆர்மியால் கைப்பற்றப்பட்டது. இரு குறிக்கோள் படைகளின் படைப்பிரிவுகளும் கைகோர்த்து சிசிலியில் தென்கிழக்கு பகுதி முழுவதையும் தங்கள் கட்டுப்பாட்டில் கொண்டுவந்தன. இரு படைப்பிரிவுகளும் கைகோர்த்த பின்னர், சிசிலியின் நடுப்பகுதியில் முன்னேறி வடக்கிலிருந்த சான் ஸ்டீபானோ துறைமுகத்தைக் கைப்பற்ற அலெக்சாந்தர் திட்டமிட்டிருந்தார். இதன்மூலம் சிசிலியை கிழக்கு-மேற்காக இரண்டாகப் பிளப்பது அவர் எண்ணியிருந்தார். ஆனால் கட்டானியாவை உடனடியாக பிரித்தானிய 8வது ஆர்மியால் கைப்பற்ற இயலவில்லையென்பதால், மேற்கு கரையோரமாக முன்னேறி சிசிலியின் வடமேற்கிலிருந்த பாலெர்மோ துறைமுகத்தைக் கைப்பற்ற அமெரிக்க 7வது ஆர்மிக்கு உத்தரவிட்டார். ஜெர்மானியத் தரப்பில் சிசிலியின் மேற்கு பகுதியிலிருந்து பின்வாங்கி வடகிழக்கை மட்டும் பாதுகாக்க முடிவு செய்யபப்ட்டது. இத்தாலியப் படைப்பிரிவுகள் போர்த் திறனின்றி இருந்ததால், ஜெர்மானியத் தளபதி கெஸ்சல்ரிங் இந்த முடிவினை எடுத்தார். இதனால் சிசிலின் மேற்கு பகுதியிலிருந்த ஜெர்மானியப் படைப்பிரிவுகள் அமெரிக்க 7வது ஆர்மியின் முன்னேற்றத்தை எதிர்க்கவில்லை. வேகமாகப் பின்வாங்கி வடகிழக்குப் பகுதிகளுக்குச் சென்று விட்டன. எதிர்ப்பின்றி வேகமாக முன்னேறிய அமெரிக்கபப்டைகள் ஜூலை 22ம் தேதி பாலெர்மோ துறைமுகத்தைக் கைப்பற்றின. மேற்கு சிசிலியின் பெரும்பகுதி அமெரிக்கர் வசமானது.
# நேச நாடுகளின் சிசிலியப் படையெடுப்பு

## சண்டையின் போக்கு

### எட்னா மோதல்கள்

மேற்கு சிசிலி எளிதில் வீழ்ந்துவிட்டாலும், கிழக்கு சிசிலியில் அச்சுப் படைகள் நேச நாட்டு முன்னேற்றத்தைக் கடுமையாக எதிர்த்தன. பெர்னார்ட் மோண்ட்கோமரி தலைமையிலான 8வது ஆர்மி அச்சுப்படைகளின் எட்னா அரண்கோட்டை ஊடுருவ முடியாமல் திணறியது. எட்னா சிகரத்தை ஒட்டி அமைந்திருந்த இந்த அரண்கோட்டை பலமான ஜெர்மானிய மற்றும் இத்தாலியப் படைப்பிரிவுகள் பாதுகாத்து வந்தன. ஜுலை மாதம் இறுதிவரை எட்னா அரண்கோடு மீதான பிரித்தானியத் தாக்குதல்கள் முறியடிக்கப்பட்டன. மேற்கு சிசிலி முழுவதையும் கைப்பற்றிய அமெரிக்கப் படைகள் பின் கிழக்கு நோக்கி திரும்பின. எட்னாவைத் தாக்கிக் கொண்டிருந்த பிரித்தானியப் படைகளுக்குத் துணையாக இரு டிவிசன்களை கிழக்கே அனுப்பினார் அமெரிக்க 7வது கோரின் தளபதி ஜார்ஜ் பேட்டன். அவை டுரோய்னா நகரருகே எட்னா அரண்கோட்டைத் தாக்கின. ஆறு நாட்கள் கடும் சண்டைக்குப் பின் டுரோய்னா நகரம் வீழ்ந்து எட்னா கோடு ஊடுருவப்பட்டது. ஆகஸ்ட் 7ம் தேதி எட்னா அரண்கோட்டை விட்டு பின்வாங்கிய அச்சுப்படைகள் அடுத்த அரண்நிலையான டோர்டொரீசி அரண்கோட்டை அடைந்து அங்கு நேச நாட்டுப் படைகளை எதிர்க்கத் தொடங்கின. இதற்குள் சிசிலியில் தோல்வி உறுதி என்பதை உணர்ந்திருந்த கெஸ்சல்ரிங், தன் படைப்பிரிவுகளை இத்தாலிக்கு பின்வாங்க உத்தரவிட்டார்.
# நேச நாடுகளின் சிசிலியப் படையெடுப்பு

## சண்டையின் போக்கு

### அச்சு பின்வாங்கல்

ஜூலை இறுதி வாரத்திலேயே சிசிலி போர்த்தொடரில் தோல்வி உறுதி என்பது ஜெர்மானிய போர்த்தலைமையகத்துக்கு தெளிவாகி விட்டது. எனவே மெஸ்சினா துறைமுகம் வழியாக இத்தாலிக்கு தங்களது படைப்பிரிவுகளைக் காலி செய்ய திட்டங்களை வகுக்கத் தொடங்கினர். ஆனால் உடன் போரிட்டு வந்த இத்தாலியப் படைகளுக்கு இதைப் பற்றி ஒன்றும் தெரிவிக்கவில்லை. ஒரு வாரம் கழித்தே ஜெர்மானியர்களின் பின்வாங்கல் திட்டம் இத்தாலிய தளபதி குசோனிக்குத் தெரியவந்தது. ஜெர்மானியர்கள் காலி செய்துவிட்டால் தனது படைகளால் தனித்து சமாளிக்க முடியாதென்று குசோனி இத்தாலியப் போர்த் தலைமையகதுக்குத் தெரிவித்து விட்டார். இதனால் இத்தாலியர்களும் சிசிலியிலிருந்து பின்வாங்க முடிவு செய்தனர்.  
ஆகஸ்ட் இரண்டாம் வாரம் நேச நாட்டுப் படைகள் எட்னா அரண்நிலைகளை முழுவதுமாகக் கைப்பற்றி ஊடுருவி விட்டன. ஒவ்வொரு நாளும் சில கிலோமீட்டர்கள் முன்னேறின. சிசிலியின் வடகிழக்கு முனையில் அச்சுக்கட்டுப்பாட்டிலிருந்த பகுதிகள் சுருங்கி வந்தன. ஆகஸ்ட் 11ல் திட்டமிட்டபடி அச்சு காலி செய்தல் ஆரம்பமானது. அச்சுப் படைகள் படிப்படியாகப் பின்வாங்கின; ஒவ்வொரு நாளும் பகல் வேளையில் 5-15 கி.மீ. பின்வாங்கி, இரவு நேரத்தில் சில படைப்பிரிவுகள் இத்தாலிக்கு காலி செய்யப்பட்டன. இதனைத் தடுத்து எஞ்சியிருந்த படைப்பிரிவுகளை கடல்வழியாக சுற்றி வளைக்க நேச நாட்டுப் படைகள் மேற்கொண்ட இரு முயற்சிகள் தோல்வியடைந்தன. காலிசெய்தல் நிகழ்ந்து கொண்டிருந்த மெஸ்சினா நீரிணை (இத்தாலிக்கும் சிசிலிக்கு இடைப்பட்ட கடற்பகுதி) பலமான அச்சு பீரங்கிப் படைப்பிரிவுகளால் பாதுகாக்கப்பட்டிருந்தது. இதனால் நேச நாட்டு வான்படை வானூர்திகளும், கடற்படைக் கப்பல்களும் இக்காலி செய்தலைத் தடுக்க இயலவில்லை. ஆகஸ்ட் 17ம் தேதி இக்காலி செய்தல் முடிவடைந்தது. சுமார் 60,000 ஜெர்மானிய வீரர்களும் 75,000 இத்தாலிய வீரர்களும் நேச நாட்டுப் பிடியிலிருந்து தப்பி விட்டனர். அன்றே மெஸ்சினாத் துறைமுகத்தை நேச நாட்டுப் படைகள் கைப்பற்றின; சிசிலியப் படையெடுப்பு முற்றுப்பெற்றது.
# நேச நாடுகளின் சிசிலியப் படையெடுப்பு

## தாக்கம்

சிசிலியப் படையெடுப்பில் அச்சு படையினருக்கு பெரும் இழப்புகள் ஏற்பட்டன. ஆறுவார கால சண்டையில் சுமார் 30,000 ஜெர்மானிய இத்தாலியப் படையினர் மாண்டனர் அல்லது காயமடைந்தனர். சுமார் 1,30,000 இத்தாலிய வீரர்கள் போர்க்கைதிகளாயினர். அமெரிக்க தரப்பில் 2,572 பேர் கொல்லப்பட்டனர், 5,946 பேர் காயமடைந்தனர் மற்றும் 1,012 பேர் கைதுசெய்யப்பட்டனர் அல்லது காணாமல் போயினர். பிரித்தானிய தரப்பில் மாண்டவர்கள் 2,721 பேர்; காயமடைந்தவர் 10,122 பேர்; கனடியர்களுள் 562 பேர் இறந்தனர்; 1,848 பேர் காயமடைந்தனர் அல்லது கைப்பற்றப்பட்டனர். இப்படையெடுப்பின் போது
பிசுக்காரி வான்களத்தில் அமெரிக்க வீரர்கள் இத்தாலிய மற்றும் ஜெர்மானியப் போர்க்கைதிகளைச் சுட்டுக் கொன்றது பிசுக்காரி படுகொலை என்று அழைக்கப்படுகிறது. இது இரண்டாம் உலகப் போரில் நேச நாட்டு தரப்பினர் நிகழ்த்திய போர்க்குற்றச் செயல்களில் ஒன்றாகும்.  
படையெடுப்பின் முதல் நாள் படைகளின் தரையிறக்கத்தை ஒருங்கிணைப்பதில் ஏற்பட்ட குழப்பங்கள் நேச நாட்டுப் படைகளுக்கு படிப்பினையாக அமைந்தன. வான்குடை படைப்பிரிவுகளையும் தரைப்படைகளையும் ஒருங்கிணைத்து செயல்படுவதின் அவசியம் நேச நாட்டு உத்தியாளர்களுக்குப் புலனானது. சிசிலியத் தரையிறக்கத்தின் பாடங்களை அவர்கள் மறு ஆண்டு நிகழ்ந்த ஓவர்லார்ட் நடவடிக்கையில் நன்கு பயன்படுத்திக் கொண்டனர். சிசிலியில் தோல்வி உறுதியானவுடன், சர்வாதிகாரி முசோலினி மீது இத்தாலிய மக்களும் ஆளும் வர்க்கமும் கடும் அதிருப்தி கொண்டனர். இத்தாலியின் ஆளும் பாசிசப் பெருங்குழு முசோலினி மீது நம்பிக்கையில்லாத் தீர்மானம் ஒன்றை நிறைவேற்றி அவரை சர்வாதிகாரி பதவியில் இருந்து நீக்கியது. மேலும் சிசிலி அடுத்து நிகழ்ந்த இத்தாலியப் படையெடுப்புக்கு தளமாகப் பயன்பட்டது.
# ஹசீபுல் ஹக்

**<big>*'ஹசீபுல் ஹக்*</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | 10 | ஏழு |
| ஓட்டங்கள் | 325 | 23 |
| துடுப்பாட்ட சராசரி | 21.66 | 7.66 |
| 100கள்/50கள் | -/2 | -/- |
| அதிக ஓட்டங்கள் | 75* | 13 |
| பந்து வீச்சுகள் | 0 | 0 |
| இலக்குகள் | 0 | 0 |
| பந்துவீச்சு சராசரி | - | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| பந்துவீச்சு | - | - |
| பிடிகள்/ஸ்டம்புகள் | 27/9 | 8/5 |
| Debut: 10 December, 2003  
Last appearance: 12 March, 2005  
Source: கிரிக்கெட் ஆக்கைவ் | } |  |
**ஹசீபுல் ஹக்** (*Hasibul Haque*, பிறப்பு: அக்டோபர் 27 1986, வங்காளதேசத் துடுப்பாட்டக்காரர்), இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும்
கலந்து கொண்டுள்ளார்.
# பாலித ரங்கேபண்டார

**பாலித ரங்கேபண்டார** ( Palitha Range Bandara, பிறப்பு: செப்டம்பர் 8 1962), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சியின் சார்பில் புத்தளம் மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# பாலித ரங்கேபண்டார

## வாழ்க்கைக் குறிப்பு

பிரதான வீதி, மாதம்பை இல் வசிக்கும் இவர் பௌத்த மதத்தைச் சேர்ந்தவர்.
- பாலித ரங்கேபண்டார
# முஸ்லிம் நோக்கு (சிற்றிதழ்)

**முஸ்லிம் நோக்கு** இலங்கை பேருவளையிலிருந்து 1983ம் ஆண்டில் மாதாந்தம் வெளிவந்த ஓர் இசுலாமிய சிற்றிதழாகும்.
# முஸ்லிம் நோக்கு (சிற்றிதழ்)

## பணிக்கூற்று

நளீமிய்யா இசுலாமிய வெளியீட்டுப் பணியகத்தின் மாத இதழ்
# முஸ்லிம் நோக்கு (சிற்றிதழ்)

## வெளியீட்டாளர்

- அமீன்
இலங்கையில் நளீமிய்யா கலாபீடம் ஒரு உயர்ந்த மார்க்கவியல் கலாபீடமாக கருதப்படுகின்றது. இக்கலாபீடத்தின் வெளியீட்டுப் பணியகத்தின் சார்பில் இவ்விதழ் வெளிவந்தது.
# முஸ்லிம் நோக்கு (சிற்றிதழ்)

## உள்ளடக்கம்

இசுலாமிய ஆய்வு ஆக்கங்கள், இசுலாமிய உலக செய்திகள், இசுலாமிய நாடுகளின் அறிமுகங்கள் என்பன இடம்பெற்றிருந்தன.
# முஸ்லிம் நோக்கு (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# முன்னேற்றம் (மலேசிய சிற்றிதழ்)

**முன்னேற்றம்** மலேசியா சிலாங்கூரிலிருந்து மாதாந்தம் வெளிவந்த ஓர் இதழாகும். முன்னேற்றம் எனும் பெயரில் இலங்கை, இந்தியா, மலேசியாவில் பல இதழ்கள் காலத்துக்குக் காலம் வெளிவந்துள்ளன.
# முன்னேற்றம் (மலேசிய சிற்றிதழ்)

## வெளியீடு

- சிலாங்கூர் முஸ்லிம் முன்னேற்ற சங்க வெளியீடு
# முன்னேற்றம் (மலேசிய சிற்றிதழ்)

## உள்ளடக்கம்

முஸ்லிம் முன்னேற்ற சங்க வெளியீடாக அமைந்தமையினால் சங்க செய்திகளுக்கும், மலேசிய முஸ்லிம்கள் பற்றிய செய்திகளுக்கும் முக்கியத்துவம் வழங்கப்பட்டிருந்தது. இடைக்கிடையே ஆய்வியல் கட்டுரைகளும், படைப்பிலக்கியங்களும் காணப்பட்டன.
# வழிகாட்டி (1958 இலங்கை சிற்றிதழ்)

**வழிகாட்டி** இலங்கை, கொழும்பிலிருந்து 1958ம் ஆண்டில் வெளிவந்த ஒரு மாத இதழாகும். வழிகாட்டி எனும் பெயரில் இலங்கை, இந்தியா, மலேசியாவில் பல இதழ்கள் காலத்துக்குக் காலம் வெளிவந்துள்ளன. குறிப்பாக இசுலாமிய அடிப்படை விடயங்களுக்கான வழிகாட்டி என்ற வகையிலே இவை அமைந்திருந்தன.
# வழிகாட்டி (1958 இலங்கை சிற்றிதழ்)

## ஆசிரியர்

- மௌலவி பாசில் யூ.எம். தாஸீன் நத்வி.
# வழிகாட்டி (1958 இலங்கை சிற்றிதழ்)

## பணிக்கூற்று

இஸ்லாமிய இலட்சிய மாத இதழ்
# வழிகாட்டி (1958 இலங்கை சிற்றிதழ்)

## உள்ளடக்கம்

இசுலாமிய அடிப்படைக் கருத்துக்களுக்கும், இசுலாமிய உலக செய்திகளுக்கும் உட்பட்ட செய்திகளை இது தன்னகத்தே கொண்டிருந்தது. இடைக்கிடையே ஆய்வுக் கட்டுரைகளும் இடம்பெற்றன.
# வழிகாட்டி (1958 இலங்கை சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# மலாயன் குரல் (இதழ்)

**மலாயன் குரல்** மலேசியா, பினாங்கு எனுமிடத்திலிருந்து 1963ம் ஆண்டில் மாதமிரு முறை வெளிவந்த ஓர் இதழாகும்.
# மலாயன் குரல் (இதழ்)

## ஆசிரியர்

- அபு இக்பால்
# மலாயன் குரல் (இதழ்)

## பணிக்கூற்று

திங்கள் இருமுறை மலரும் தேசிய வெளியீடு
# மலாயன் குரல் (இதழ்)

## உள்ளடக்கம்

இவ்விதழ் மலேசியா, சிங்கப்பூர் இசுலாமிய செய்திகளுக்கும், இசுலாமிய நாட்டுச் செய்திகளுக்கும் முக்கியத்துவம் கொடுத்திருந்தது. இடைக்கிடையே தரமான ஆக்கங்களைக் கொண்டிருந்தது.
# பைசல் காசிம்

**பைசல் காசிம் ** ( FAIZAL CASSIM, பிறப்பு: செப்டம்பர் 4 1957), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சியின் சார்பில் திகாமடுல்லை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 13 வது (2004) நாடாளுமன்றத்திலும் பிரதிநிதியாகத் தெரிவுசெய்யப்பட்டிருந்தார்.
# பைசல் காசிம்

## வாழ்க்கைக் குறிப்பு

345, 16/A, குருப்பு லேன், கொழும்பு 08 இல் வசிக்கும் இவர் இசுலாம்மதத்தைச் சேர்ந்தவர்.
- பைசல் காசிம்
# பிரபா கணேசன்

**பிரபா கணேசன்** ( Praba Ganeshan, பிறப்பு: சனவரி 4 1964), இலங்கைத் தமிழ் அரசியல்வாதியும், சனநாயக மக்கள் காங்கிரஸ் கட்சியின் தலைவரும் ஆவார். இவர் இலங்கையின் 7வது நாடாளுமன்றத்திற்கான, 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசிய முன்னணியின் சார்பில் கொழும்பு மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் பின்னர் ஆளும் ஐக்கிய மக்கள் சுதந்திரக் கூட்டணியில் இணைந்தார். 2014 ஆகத்து 21 இல் இவருக்கு தொலைத்தொடர்பு, தகவல் தொழில்நுட்ப பிரதி அமைச்சர் பதவி வழங்கப்பட்டது.
# பிரபா கணேசன்

## வாழ்க்கைக் குறிப்பு

பிரபா கணேசன் பிரபல நடிகர் வி. பி. கணேசனின் மகனும், அரசியல்வாதி மனோ கணேசனின் சகோதரரும் ஆவார். கொழும்பு உவெசுலி கல்லூரியில் கல்வி பயின்றார். ஆரம்பத்தில் மனோ கணேசனின் ஜனநாயக மக்கள் முன்னணி கட்சியில் இணைந்திருந்த இவர் 2010 தேர்தலில் இக்கட்சியின் சார்பில் ஐக்கிய தேசிய முன்னணி கூட்டணியின் கீழ் போட்டியிட்டு வெற்றி பெற்றார். வெற்றி பெற்ற சில நாட்களிலேயே இவர் ஜனநாயக மக்கள் முன்னணியில் இருந்து விலகி ஆளும் ஐக்கிய மக்கள் சுதந்திரக் கூட்டணியில் இணைந்தார்.
# சீரடி சாயி பாபா

**சீரடி சாயி பாபா** (செப்டம்பர் 28, 1838. - 15 அக்டோபர் 1918), ஓர் இந்திய ஆன்மீக குரு மற்றும் பக்கிரி ஆவார். அவர் ஒரு துறவியாகக் கருதப்படுகிறார். அவரது வாழ்நாளுக்குப் பிறகு இந்து மற்றும் முஸ்லீம் பக்தர்களால் போற்றப்படுகிறார் . அவரது வாழ்க்கையின்படி சாயி பாபா "தன்னை உணர்ந்துகொள்வதன்" முக்கியத்துவத்தைப் போதித்தார் மற்றும் "அழிந்துபோகும் பொருட்களின் மீதான அன்பை" விமர்சித்தார். அவரது போதனைகள் அன்பு, மன்னிப்பு, பிறருக்கு உதவுதல், தொண்டு, மனநிறைவு, உள் அமைதி மற்றும் கடவுள் மற்றும் குரு பக்தி ஆகியவற்றின் தார்மீக நெறிமுறையில் கவனம் செலுத்துகின்றன.  
சாயி பாபா மதம் அல்லது ஜாதி அடிப்படையிலான பாகுபாட்டைக் கண்டித்தார். அவருக்கு இந்து மற்றும் முஸ்லீம் பின்பற்றுபவர்கள் இருந்தனர், ஆனால் அவரது சொந்த மத இணைப்புகளை அழுத்தியபோது, அவர் தன்னை ஒருவருடன் அடையாளம் காண மற்றவரை விலக்க மறுத்தார். அவரது போதனைகள் இந்து மதம் மற்றும் இஸ்லாத்தின் கூறுகளை ஒன்றிணைத்தன. அவர் வாழ்ந்த மசூதிக்கு *துவாரகாமாயி* என்ற இந்து பெயரைக் கொடுத்தார். இந்து மற்றும் முஸ்லீம் சடங்குகளை நடைமுறைப்படுத்தினார், மேலும் இரு மரபுகளிலிருந்தும் உருவான வார்த்தைகள் மற்றும் உருவங்களைப் பயன்படுத்திக் கற்பித்தார். *ஸ்ரீ சாய் சத்சரிதத்தின்*படி, அவரது இந்து பக்தர்கள் அவரை இந்து கடவுளான தத்தாத்ரேயாவின் அவதாரம் என்று நம்பினர்.
# சீரடி சாயி பாபா

## சுயசரிதை

சீரடி சாயி பாபாவைப் பற்றிய பெரும்பாலான தகவல்கள் மராத்தியில் 1922 இல் ஹேமட்பந்த் (அன்னாசாகேப் தபோல்கர் / கோவிந்த் ரகுநாத் என்றும் அழைக்கப்படுபவர்) என்ற சீடரால் எழுதப்பட்ட *ஸ்ரீ சாய் சத்சரித்ரா* என்ற புத்தகத்திலிருந்து பெறப்பட்டவை. இந்நூல் பல்வேறு சீடர்களின் கணக்குகள் மற்றும் 1910 முதல் ஹேமத்பந்தின் தனிப்பட்ட அவதானிப்புகளின் அடிப்படையில் தொகுக்கப்பட்டுள்ளது. மற்றொரு பக்தரான ஸ்ரீ நரசிம்ம ஸ்வாமி, *சாய்பாபாவின் வாழ்க்கை என்ற* புத்தகத்தை எழுதினார்.
# சீரடி சாயி பாபா

## சுயசரிதை

### ஆரம்ப ஆண்டுகளில்

பாபா தனது பதினாறு வயதாக இருந்தபோது, இந்தியாவின் மகாராஷ்டிராவின் அகமது நகர் மாவட்டத்தில் உள்ள சீரடி கிராமத்திற்கு வந்ததாகக் கூறப்படுகிறது. இந்த நிகழ்வின் தேதி குறித்து வரலாற்றாசிரியர்களிடையே உடன்பாடு இல்லை என்றாலும், பாபா சீரடியில் மூன்று ஆண்டுகள் தங்கியிருந்தார், ஒரு வருடம் மறைந்தார், பின்னர் 1858 இல் நிரந்தரமாகத் திரும்பினார் என்பது பொதுவாக ஏற்றுக்கொள்ளப்படுகிறது. இது 1838 ஆம் ஆண்டின் சாத்தியமான பிறந்த ஆண்டைக் குறிக்கிறது. அவர் ஒரு துறவற வாழ்க்கையை நடத்தினார், ஒரு வேப்ப மரத்தின் கீழ் அசையாமல் ஆசனத்தில் அமர்ந்து தியானம் செய்தார். *சாயி சத்சரிதம்* விவரிக்கிறது, "அத்தகைய இளைஞன் வெப்பத்தையும் குளிரையும் பொருட்படுத்தாமல் கடுமையான தவம் செய்வதைக் கண்டு கிராம மக்கள் ஆச்சரியப்பட்டனர். பகலில் அவர் யாருடனும் பழகவில்லை, இரவில் யாருக்கும் பயப்படவில்லை."  
கிராமவாசிகள் சிலர் அவரைத் தொடர்ந்து வந்து சந்தித்தனர். கிராமத்துப் பிள்ளைகள் அவனைப் பைத்தியக்காரனாகக் கருதி அவன் மீது கற்களை எறிந்தனர். சிறிது நேரம் கழித்து அவர் கிராமத்தை விட்டு வெளியேறினார், அவர் எங்குச் சென்றார், அவருக்கு என்ன ஆனது என்று தெரியவில்லை. அவர் பல துறவிகள் மற்றும் பக்கிரிகளைச் சந்தித்து நெசவாளராகப் பணிபுரிந்ததற்கான சில குறிப்புகள் உள்ளன. 1857 இந்தியக் கிளர்ச்சியின் போது ஜான்சி ராணி லக்ஷ்மிபாயின் ராணுவத்துடன் தான் போரிட்டதாக அவர் கூறியதாகக் கூறப்படுகிறது.
# சீரடி சாயி பாபா

## சுயசரிதை

### பெயர்க்காரணம்

சீரடி சாயி பாபாவின் உண்மையான பெயர் எவருக்கும் தெரியவில்லை. 1858 இல் அவர் ஷீரடிக்குத் திரும்பியபோது கோயில் பூசாரி மஹால்சாபதியால் சாயி என்ற பெயர் அவருக்கு வழங்கப்பட்டது. சாயி என்ற சொல் ஒரு மதவாதியைக் குறிக்கிறது ஆனால் *கடவுளையும்* குறிக்கலாம். பல இந்திய மற்றும் மத்திய கிழக்கு மொழிகளில் *பாபா* என்ற சொல் தாத்தா, தந்தை, முதியவர் அல்லது ஐயாவைக் குறிக்கும் ஒரு மரியாதைக்குரிய சொல். எனவே சாயி பாபா "புனித தந்தை" என்று பொருள் படும்.
# சீரடி சாயி பாபா

## சுயசரிதை

### சீரடிக்குத் திரும்புதல்

இந்த நேரத்தில் சாயி பாபா முழங்கால் வரை ஓர் அங்கி மற்றும் ஒரு துணி தொப்பி, வழக்கமான சூஃபி ஆடைகளை அணியும் நடைமுறையை ஏற்றுக்கொண்டார். ராம்கிர் புவா என்ற பக்தர், சாய்பாபா சீரடிக்கு வந்தபோது, சாயி பாபா ஒரு விளையாட்டு வீரரைப் போல் உடையணிந்து, 'முதுகுத்தண்டின் நுனிவரை நீண்ட முடியுடன்' இருந்தார் என்றும், அவர் தலையை மொட்டையடிக்கவில்லை என்றும் சாட்சியம் அளித்தார். மொஹிதீன் தம்போலி ஒருவருடனான மல்யுத்தப் போட்டியைப் பாபா இழந்த பிறகுதான் அவர் *கஃப்னி* மற்றும் துணி தொப்பியைப் போட்டுக் கொண்டார். இந்த உடை பாபாவை ஒரு முஸ்லீம் பக்கிரி என்று அடையாளப்படுத்துவதற்குப் பங்களித்தது மற்றும் இந்துக்கள் பெரும்பான்மையாக வாழும் கிராமத்தில் அவர் மீதான ஆரம்ப விரோதத்திற்கு ஒரு காரணமாக இருந்தது.  
நான்கைந்து ஆண்டுகள், பாபா ஒரு வேப்ப மரத்தடியில் வாழ்ந்து, நீண்ட நேரம் தியானம் செய்தார். அவரது நடத்தை விலக்கப்பட்டதாகவும், தொடர்பு கொள்ள முடியாததாகவும் கூறப்படுகிறது, மேலும் அவர் அடிக்கடி சீரடியைச் சுற்றியுள்ள காட்டில் நீண்ட நேரம் அலைந்தார். இறுதியில், அவர் ஒரு பழைய மற்றும் பாழடைந்த மசூதி<nowiki/>யில் வசிக்க வற்புறுத்தப்பட்டார். அங்கு அவர் தனிமையில் வாழ்ந்தார், பிச்சை கேட்டும், பார்வையாளர்களைப் பெறுவதன் மூலமும் பிழைத்தார். மசூதியில், அவர் ஒரு புனித நெருப்பைப் (*துனி*) பராமரித்து, விருந்தினர்கள் புறப்படும்போது நெருப்பிலிருந்து புனித சாம்பலை (*உதி*) வழங்கினார். *உதி* குணப்படுத்தும் சக்திகளைக் கொண்டிருப்பதாக நம்பப்பட்டது. அவர் நோய்வாய்ப்பட்டவர்களுக்குச் சாம்பல் பூசி சிகிச்சை அளித்தார். அவர் தனது பார்வையாளர்களுக்கு ஆன்மீக போதனைகளை வழங்கினார், மேலும் இந்துக்களுக்கு ராமாயணம் மற்றும் பகவத் கீதை மற்றும் இஸ்லாமியர்களுக்குக் குரானைப் படிக்க பரிந்துரைத்தார். கடவுளின் பெயரை நினைவுகூருவதன் இன்றியமையாத தன்மையை அவர் வலியுறுத்தினார், மேலும் உவமைகள், குறியீடுகள் மற்றும் உருவகங்களைப் பயன்படுத்தித் தன்னை வெளிப்படுத்தினார்.  
பாபா *லெண்டி பாக்* என்ற தோட்டத்தைப் பராமரித்ததாக நம்பப்படுகிறது, அதன் அருகில் ஓடும் லெண்டி நதியின் பெயரால் பெயரிடப்பட்டது. அந்தத் தோட்டம் இன்னும் உள்ளது; அதில் பாபாவின் வாழ்க்கையுடன் தொடர்புடைய மக்கள் மற்றும் விலங்குகளை நினைவுகூரும் கோவில்கள் உள்ளன, மேலும் இது யாத்ரீகர்களால் தொடர்ந்து பார்வையிடப்படுகிறது. 1910-இல் சீரடி சாய்பாபாவின் புகழ் மும்பையில் பரவத் தொடங்கியது. அற்புதங்களைச் செய்யும் ஆற்றல் கொண்ட துறவியாக, ஓர் அவதாரமாகவும் கூட கருதப்பட்டதாலும் ஏராளமான மக்கள் அவரைத் தரிசிக்க வந்தனர்.
# சீரடி சாயி பாபா

## சுயசரிதை

### இறுதி ஆண்டுகள் மற்றும் சமாதி

ஆகஸ்ட் 1918 இல், சீரடி சாயி பாபா தனது பக்தர்களில் சிலரிடம், தான் விரைவில் தனது மரண உடலை விட்டு வெளியேறப் போவதாகக் கூறினார். செப்டம்பர் மாத இறுதியில், அவருக்கு அதிக காய்ச்சல் ஏற்பட்டு, சாப்பிடுவதை நிறுத்தினார். அவரது நிலை மோசமடைந்ததால், அவர் தனது சீடர்களைத் தனக்குப் புனித நூல்களை ஓதும்படி கேட்டுக் கொண்டார், இருப்பினும் அவர் தனது பக்தர்களைத் தொடர்ந்து சந்தித்தார். அவர் 15 அக்டோபர் 1918 அன்று விஜயதசமி பண்டிகையன்று ஜீவசமாதி அடைந்தார். அவரின் பூதவுடல் சீரடியில் உள்ள புட்டி வாடாவில் அடக்கம் செய்யப்பட்டது, இந்த இடம் பின்னர் அவரது பக்தர்களின் வழிபாட்டுத் தலமாக மாறியது, இஃது இன்று *ஸ்ரீ சமாதி மந்திர்* என்று அழைக்கப்படுகிறது.
# சீரடி சாயி பாபா

## போதனைகள் மற்றும் நடைமுறைகள்

சாயி பாபா மதம் அல்லது சாதி அடிப்படையிலான அனைத்துத் துன்புறுத்தல்களையும் எதிர்த்தார். அவர் மத மரபுவழி - கிறிஸ்தவர், இந்து மற்றும் முஸ்லீம் ஆகியவற்றின் எதிர்ப்பாளராக இருந்தார். சாயி பாபா தனது பக்தர்களைப் பிரார்த்தனை செய்யவும், கடவுளின் பெயரை உச்சரிக்கவும், புனித நூல்களைப் படிக்கவும் ஊக்குவித்தார். இஸ்லாமியர்கள் குரானையும், இந்துக்கள் ராமாயணம், பகவத் கீதை, யோகவாசிஷ்டம் போன்ற நூல்களையும் படிக்க வேண்டும் என்று அறிவுறுத்தினார். அவர் தனது பக்தர்களையும் பின்பற்றுபவர்களையும் ஒழுக்கமான வாழ்க்கையை நடத்தவும், மற்றவர்களுக்கு உதவவும், எந்தவொரு பாகுபாடும் இல்லாமல் ஒவ்வொரு உயிரினத்தையும் நேசிக்கவும், இரண்டு முக்கிய பண்புகளை வளர்க்கவும் அறிவுறுத்தினார்: நம்பிக்கை (*ஷ்ரத்தா*) மற்றும் பொறுமை (*சபூரி*). பாபா இஸ்லாம் மற்றும் இந்து மதம் ஆகிய இரண்டின் மத நூல்களையும் விளக்கினார். *பக்தியின்* பாதையில் வலுவான முக்கியத்துவத்துடன், அத்வைத வேதாந்தத்தின் அர்த்தத்தை அவர் விளக்கினார். பக்தி யோகா, ஞான யோகா மற்றும் கர்ம யோகா ஆகிய மூன்று முக்கிய இந்து ஆன்மீக பாதைகளும் அவரது போதனைகளை பாதித்தன. தொண்டு மற்றும் பகிர்வை ஊக்குவித்தார். உண்மையான *சத்குருவிடம்* சரணடைவதன் முக்கியத்துவத்தைச் சாய்பாபா வலியுறுத்தினார். உண்மையான பக்தர்கள், *சத்குருவை* எப்போதும் அன்புடன் தியானித்து, அவரிடம் தங்களை முழுமையாகச் சரணடையுங்கள் என்றார்.
# ரபியுல் ஹக்

**<big>*' ரபியுல் ஹக்*</big>**  
| ** துடுப்பாட்ட நடை ** | தெரியப்படவில்லை |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | இரண்டு | ஒரு |
| ஓட்டங்கள் | 19 | 0 |
| துடுப்பாட்ட சராசரி | - | - |
| 100கள்/50கள் | -/- | -/- |
| அதிக ஓட்டங்கள் | 15* | 0 |
| பந்து வீச்சுகள் | 198 | 18 |
| இலக்குகள் | ஒரு | 0 |
| பந்துவீச்சு சராசரி | 128 | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 1/35 | - |
| பிடிகள்/ஸ்டம்புகள் | 1/- | -/- |
| Debut: ஒன்பது February 2006  
Last appearance: 24 March 2006  
Source: கிரிக்கெட் ஆக்கைவ் | } |  |  
**ரபியுல் ஹக்** (*Rafiul Haque*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார்.
# மசூதுல் ஹசன்

**<big>*' மசூதுல் ஹசன்*</big>**  
| ** துடுப்பாட்ட நடை ** | தெரியப்படவில்லை |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | ஒரு | 2 |
| ஓட்டங்கள் | மூன்று | 7 |
| துடுப்பாட்ட சராசரி | மூன்று | 7 |
| 100கள்/50கள் | -/- | -/- |
| அதிக ஓட்டங்கள் | மூன்று | 7 |
| பந்து வீச்சுகள் | 144 | 90 |
| இலக்குகள் | இரண்டு | 5 |
| பந்துவீச்சு சராசரி | 38 | 14.40 |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 2/46 | 3/35 |
| பிடிகள்/ஸ்டம்புகள் | -/- | -/- |
| Debut: 17 January 2003  
Last appearance: 30 January 2003  
Source: கிரிக்கெட் ஆக்கைவ் | } |  |
**மசூதுல் ஹசன்** (*Masudul Hasan*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# பாஸ்கா திரி

**பாஸ்கா திரி** என்பது கத்தோலிக்க திருச்சபையில் பாஸ்கா திருவிழிப்பின் போது பயன்படுத்தப்படும் பெரிய, வெள்ளை நிற மெழுகுவர்த்தியைக் குறிக்கும். இது ஒவ்வோரு ஆண்டும் உயிர்த்த ஞாயிறு அன்று ஆசீர்வதிக்கப்பட்டு, பாஸ்கா காலம் முழுமையும் பயன்படுத்தப்படும். சில இடங்களில் வருடம் முழுமையும் திருமுழுக்கின் போதோ, அல்லது நீத்தார் இறுதி திருப்பலியின் போதோ பயன்படுத்தப்படும்.
# பாஸ்கா திரி

## பாஸ்கா திரியின் உட்பொருள்

பாஸ்கா திரியில் உள்ள தீ, கிறிஸ்து உலகின் ஒளி என்பதையும், அவர் இறைமக்களின் மத்தியில் உள்ளார் என்பதனையும் குறிக்கின்றது. பாஸ்கா திரி சில இடங்களில் "பாஸ்கா வத்தி" எனவும், "ஈஸ்டர் வத்தி" எனவும் அழைக்கப்படுகின்றது. பாஸ்கா என்னும் சொல், "கடத்தல்" என்னும் பொருள் படும், Pesach என்னும் எபிரேய சொல்லிலிருந்து வந்ததாகும். உயரிய, பெரிய மெழுகுவர்த்தி, முக்காலத்தில் இஸ்ராயேல் மக்கள் பாலைநிலத்தைக் கடந்து செல்லும்போது இரவில் நெருப்புத்தூணாக கடவுள் அவர்களுக்கு வழிகாட்டினார் என்பதனைக் குறிக்கும். இந்த பாஸ்கா என்னும் கடத்தல் நிகழ்வை நினைவுகூரும் விதமாக இஸ்ரயேல் மக்கள் பாஸ்கா விழாவிலே, இரவு நேரங்களில் விளக்கை ஏற்றி, அதை மந்திரித்து, அதன் ஒளியில் திருப்பாடல்களை வாசித்து வந்தனர். இந்த ஒளிவிழாவை கிறிஸ்துவின் உயிர்ப்புடன் தொடர்புபடுத்தி கிறித்தவகள் கொண்டாடுகிறார்கள்.
# பாஸ்கா திரி

## பாஸ்கா திரியின் விளக்கம்

).]]
ஒரு பங்கு கோவிலில் உள்ள மெழுகுவர்த்திகளில் பாஸ்கா திரியே பெரியதாக இருக்கும். நடைமுறையில் உள்ள பாஸ்கா திரிகள், பின் வருபனவற்றை தாங்கியிருக்கும்.  
- **சிலுவை** - சிலுவை மரத்தின் வழியாகத்தான் உயிர்ப்பின் மகிமை விளங்குகிறது என்பதைக் குறிக்கும்.
- **அகரமும் னகரமும்** - கிறிஸ்து காலங்கள் யாவற்றையும் கடந்து நிற்கிறார் என்பதைக் குறிக்கும். பாஸ்கா திரியில் தமிழ் எழுத்துகளின் முதல் எழுத்தான 'அ'- என்ற எழுத்தையும் , கடைசி எழுத்தான 'ன'-என்ற எழுத்தையுமோ அல்லது அந்தந்த இடத்தின் மொழிகளுடைய முதல் மற்றும் கடை எழுத்துகளோ பொறிக்கப்படும். அல்லது கிரேக்க மொழியின் முதல் மற்றும் கடை எழுத்துகளான ஆல்ஃபா (Α) மற்றும் ஒமேகா (Ω) (Alpha and Omega) பொறிக்கப்படும்.
- **ஆண்டின் எண்** - காலங்களும் யூகங்களும், மாட்சியும் ஆட்சியும் ஆண்டவருக்கே உரியன என்பதை குறிக்கும் விதமாக சிலுவையின் நான்கு கோணங்களில் நிகழும் ஆண்டின் எண்கள் இருக்கும்.
- **சாம்பிராணி மணிகள்** - இயேசுவின் தன்னுடைய ஐந்து காயங்களால் கண்காணித்து பேணி காக்க வேண்டுமென்று ஐந்து சாம்பிராணி மணிகளை சிலுவையில் இருக்கும்.
# பாஸ்கா திரி

## திருவிழிப்பின் போது

இரவில் கொண்டாடப்படும் பாஸ்கா திருவிழிப்பு விழாவின் துவக்கப் பகுதி திருஒளி வழிபாடு ஆகும். இந்நிகழ்விலேயே பாஸ்கா திரி மந்தரிக்கப்படும். பெரிய வியாழன் அன்று அணைக்கப்பெற்ற கோவில் விளக்குகள் இவ்வழிபாட்டின் போது பாஸ்கா திரியிலிருந்து தான் மீண்டும் ஏற்றப்படும்.  
மேற்சொன்ன பாஸ்கா திரியின் விளக்கங்களை குரு பாஸ்கா திரியின் மீது எழுதி அதனை பின்வருமாறு கூறி மந்தரிப்பார்:
"கிறிஸ்து நேற்றும் இன்றும், முதலும் முடிவும், அகரமும் னகரமும்; காலங்கள் அவருடையன, யுகங்களும் அவருடையன; மாட்சியும் ஆட்சியும் அவருக்கே என்றென்றும் எக்காலமுமே, ஆமென்"  
பின்பு புது தீயை மந்தரித்து, அதிலிருந்து பாஸ்கா திரி ஏற்றப்படும். இதன் பின் பாஸ்கா திரி பவனியாக எடுத்துச்செல்லப்படும். பவனியின் போது, மூன்று முறை குருவானவர் "கிறிஸ்துவின் ஒளி இதோ" என்று பாடுவார். "இறைவா உமக்கு நன்றி" என்று பதில் பாடப்படும். இதன்பின் பாஸ்கா புகழுரை பாடப்படும்.  
இறைமக்கள் அனைவரும் தத்தம் திரிகளைப் பாஸ்காத் திரியிலிருந்து தான் பற்றவைப்பர்,
# சாதிக் ஹசன்

**<big>** சாதிக் ஹசன்**</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | ஆறு | ஒன்பது |
| ஓட்டங்கள் | 157 | 105 |
| துடுப்பாட்ட சராசரி | 14.27 | 11.66 |
| 100கள்/50கள் | -/- | -/- |
| அதிக ஓட்டங்கள் | 35 | 32 |
| பந்து வீச்சுகள் | 0 | 0 |
| இலக்குகள் | 0 | 0 |
| பந்துவீச்சு சராசரி | - | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | - | - |
| பிடிகள்/ஸ்டம்புகள் | 9/- | 1/- |
| Debut: 30 November 2000  
Last appearance: ஆறு January 2003  
Source: கிரிக்கெட் ஆக்கைவ் | } |  |
**சாதிக் ஹசன் ** (*Sadik Hasan*), பிறப்பு: சூன் 10 1983, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டிகளிலும்
கலந்து கொண்டுள்ளார்.
# இந்திய செயற்கைக்கோள்களின் பட்டியல்

1975ல் முதல் செயற்கைக்கோளை விண்ணில் செலுத்தியதில் இருந்து இதுவரை ஐம்பதிற்கும் மேற்பட்ட செயற்கைக்கோள்களை இந்தியா ஏவியுள்ளது. இந்திய, அமெரிக்க, உருசிய, ஐரோப்பிய ராக்கெட்டுகளின் மூலமும் அமெரிக்க விண்வெளி ஓடத்தின் துணைக்கொண்டும் இவை செலுத்தப்பட்டுள்ளன. இந்திய செயற்கைக்கோளின் பொறுப்பாக இந்திய விண்வெளி ஆய்வு மையம் உள்ளது.
# ரொசில் ஹசனுஸ்ஸமான்

**<big>** ரொசில் ஹசனுஸ்ஸமான்**</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | 53 | 48 |
| ஓட்டங்கள் | 2043 | 834 |
| துடுப்பாட்ட சராசரி | 26.88 | 23.16 |
| 100கள்/50கள் | 2/13 | -/4 |
| அதிக ஓட்டங்கள் | 109 | 62 |
| பந்து வீச்சுகள் | 32 | 0 |
| இலக்குகள் | ஒரு | 0 |
| பந்துவீச்சு சராசரி | 32 | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 1/1 | - |
| பிடிகள்/ஸ்டம்புகள் | 41/1 | 34/- |
| Debut: இரண்டு January, 2002  
Last appearance: நான்கு April, 2007 br />
Source: கிரிக்கெட் ஆக்கைவ் | } |  |
**ரொசில் ஹசனுஸ்ஸமான்** (*Rozel Hasanuzzaman*), பிறப்பு: ஏப்ரல் 1, 1977, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 53 முதல்தர துடுப்பாட்டப் போட்டிகளிலும், 48 ஏ-தர துடுப்பாட்டப் போட்டிகளிலும்
கலந்து கொண்டுள்ளார்.
# புனித சனி

**புனித சனி** (Holy Saturday) என்பது கிறித்தவ வழிபாட்டு ஆண்டில் பெரிய வெள்ளிக் கிழமைக்கு அடுத்த நாள் ஆகும். இது புனித வாரத்தின் கடைசி நாளாகவும், தவக் காலத்தின் கடைசி நாளாகவும் இயேசுவின் உயிர்த்தெழுதலுக்குத் தயாரிப்பு நாளாகவும் கருதப்படுகிறது.
# புனித சனி

## கத்தோலிக்க திருச்சபையில் புனித சனிக் கொண்டாட்டம்

பெரிய வியாழக் கிழமை வழிபாடு முடிந்ததிலிருந்து கோவிலின் மைய இடமாகிய திருப்பீடத்தின் மேல் விரிக்கப்படும் துணிகள் எல்லாம் அகற்றப்பட்டு, பீடம் வெறுமையாய் இருக்கும். மக்களுக்கு அருளடையாளங்கள் இந்த நாளில் வழங்கப்படுவதில்லை. பெரிய வெள்ளி வழிபாடு முடிந்ததிலிருந்து நோயாளருக்கு வழியுணவாக நற்கருணை வழங்க அனுமதி உண்டு. அதுபோலவே இறக்கும் தறுவாயில் இருப்போருக்குத் திருமுழுக்கு, பாவ மன்னிப்பு, நோயில் பூசுதல் போன்ற அருளடையாளங்களை வழங்கலாம். திருப்பலியும் வழக்கமாக நிறைவேற்றப்படுவதில்லை.
# புனித சனி

## பெரிய சனிக் கிழமையின் பொருள்

திருச்சபையின் பழங்கால மரபுக்கு ஏற்ப, பெரிய சனி என்பது கிறித்தவ மக்கள் தம் தலைவரும் ஆண்டவருமாகிய இயேசுவின் கல்லறையின் அருகே நின்று, அவருடைய துன்பம் சாவு ஆகியவற்றைப் பற்றித் தியானிக்கின்ற நாள் ஆகும். கல்லறையில் வைக்கப்பட்ட இயேசுவின் உடல் அமைதியில் துயில் கொள்ளும் வேளையில் திருச்சபையும் அமைதியோடு காத்திருக்கும். இயேசுவின் இறப்பு துயர நிகழ்வாக இருந்தாலும் அத்துயரமானது மகிழ்ச்சியாக மாறப்போகிறது என்னும் நம்பிக்கையோடு திருச்சபை காத்திருப்பது பெரிய சனியின் பண்பு.  
திருவழிபாட்டு முறைக்கு ஏற்ப, பெரிய சனி பொழுது சாயும் வேளை வரை நீடிக்கும். அதன் பிறகு பாஸ்கா திருவிழிப்பு (Easter Vigil) தொடங்கும். அதுவே இயேசு சாவினின்று எழுந்த நிகழ்ச்சிக்கு முன்னோடி போல அமைகிறது.
# புனித சனி

## பிற கிறித்தவ சபைகளில் புனித சனி

சில ஆங்கிலிக்க சபைகளில் விவிலியம் அறிக்கையிடப்படும். ஆனால் நற்கருணை கொண்டாடப்படுவதில்லை. ஆங்கிலிக்கன், லூதரன், மெதடிஸ்டு போன்ற சபைக் கோவில்களில் திருப்பீடம் வெறுமையாக்கப்படாமல், கருப்புத் துணியால் மூடப்படுவதும் உண்டு.  
மரபு வழிக் கீழைச் சபைகள் புனித சனியைப் "பெரிய சனி" என்றும் அழைக்கின்றன. இயேசுவின் திருவுடல் கல்லறையில் வைக்கப்பட்டதை நினைவுகூர்வதோடு, இயேசு பாதாளங்களில் இறங்கி அங்கிருந்த ஆன்மாக்களுக்கு விடுதலை வழங்கிய நிகழ்வையும் அச்சபைகள் நினைவுகூர்கின்றன. சில கீழைச் சபைகள் புனித சனியை "மகிழ்ச்சியின் சனி" எனவும் அழைக்கின்றன.
# புனித சனி

## போலந்து மற்றும் கிழக்கு ஐரோப்பிய பழக்கம்

அமெரிக்காவில் குடியேறிய போலந்து கிறித்தவர்களும் செக் போன்ற பிற கிழக்கு ஐரோப்பிய நாட்டவர் சிலரும் புனித சனிக்கிழமையன்று உயிர்த்தெழுதல் முட்டைகள், பழங்கள், அப்ப வகைகள், நாட்டுப் பலகாரங்கள் போன்றவற்றை ஒரு கூடையில் ஒழுங்குற அமைத்து, அக்கூடையைக் கோவிலுக்குக் கொண்டு வருவார்கள். கூடையின் உட்புறத்தில் பூவேலை செய்யப்பட்ட மெல்லிய துணி விரிக்கப்பட்டிருக்கும். சில தழைகளும் செருகப்பட்டிருக்கும்.  
சிலுவைப் பாதை வழிபாட்டின் பதினான்காம் நிலையில் இயேசு கல்லறையில் அடக்கப்பட்ட நிகழ்வு முடிந்ததும் அங்கே அப்பொருள்கள் புனிதப்படுத்தப்படும். பின்னர் கூடையைப் பொருள்களோடு வீட்டுக்கு எடுத்துச் செல்வார்கள். இக்கூடைக்குப் போலந்து மொழியில் "ஸ்வென்சோன்க்கா" (Święconka) என்று பெயர்.
# ஜிவேல் ஹொசைன்

**<big>** சிவேல் ஒசைன்**</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | வலதுகை சுழல் பந்துவீச்சு |  |
| **முதல்** | ** ஏ-தர ** |  |
| ஆட்டங்கள் | நான்கு | ஐந்து |
| ஓட்டங்கள் | 61 | 65 |
| துடுப்பாட்ட சராசரி | 10.16 | 13 |
| 100கள்/50கள் | -/- | -/- |
| அதிக ஓட்டங்கள் | 21* | 25 |
| பந்து வீச்சுகள் | 342 | 144 |
| இலக்குகள் | ஒரு | 0 |
| பந்துவீச்சு சராசரி | 206 | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 1/33 | - |
| பிடிகள்/ஸ்டம்புகள் | 2/- | 1/- |
| Debut: 17 November, 1997  
Last appearance: 21 April, 2005  
Source: கிரிக்கெட் ஆக்கைவ் | } |  |
**சிவேல் ஒசைன் ** (*Jewel Hossain*), பிறப்பு: அக்டோபர் 10, 1978, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும்
கலந்து கொண்டுள்ளார்.
# நசீர் ஹொசைன்

**<big>** நசீர் ஹொசைன்**</big>**  
| ** துடுப்பாட்ட நடை ** | தெரியப்படவில்லை |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | நான்கு | நான்கு |
| ஓட்டங்கள் | 46 | 0 |
| துடுப்பாட்ட சராசரி | 11.50 | 0 |
| 100கள்/50கள் | -/- | -/- |
| அதிக ஓட்டங்கள் | 20* | 0* |
| பந்து வீச்சுகள் | 516 | 186 |
| இலக்குகள் | ஐந்து | 10 |
| பந்துவீச்சு சராசரி | 46.20 | 10.70 |
| சுற்றில் ஐந்து இலக்குகள் | 0 | 1 |
| ஆட்டத்தில் 10 இலக்குகள் | - | 0 |
| சிறந்த பந்துவீச்சு | 3/38 | 5/8 |
| பிடிகள்/ஸ்டம்புகள் | 1/- | -/- |
| Debut: 10 December, 2002  
Last appearance: 17 January, 2004  
Source: கிரிக்கெட் ஆக்கைவ் | } |  |
**நசீர் ஹொசைன்** (*Nasir Hossain*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும்
கலந்து கொண்டுள்ளார்.
# கண்ணீர் சிந்தும் சொர்க்கபுரி (நூல்)

**கண்ணீர் சிந்தும் சொர்க்கபுரி** என்னும் நூல், ராவய பத்திரிகையின் ஆசிரியரான விக்ரர் ஐவன் அவர்களால் எழுதப்பட்ட நூல் ஆகும். சேர்மனி நாட்டின் நிதியுதவியுடனும், இலங்கை சகவாழ்வு மன்றத்தின் அனுசரணையுடனும் இது 2008 ஆம் ஆண்டு வெளியிடப்பட்டது. இனக்கலவரத்தின் வரலாற்று ரீதியான கூர்ப்பினை மிகவும் காத்திரமான காட்டுவதாகவும், இன நெருக்கடியுடன் தொடர்புபட்ட சம்பவங்களை பகைப்படங்களினூடாக விளக்குவதுமான வகையில் இந்நூல் 190 வருடங்களுக்கு மேலான காலப்பகுதியைப் படம்பிடித்துக் காட்டுகிறது.  
இந்நூல் Paradise in Tears எனும் பெயரில் முதலில் ஆங்கிலத்தில் எழுதப்பட்டு சமகாலத்தில் சிங்களம், தமிழ் ஆகிய மொழிகளில் மொழிபெயர்க்கப்பட்டது. தமிழ் மொழிபெயர்ப்பை சேந்தன் செல்வராசா, எஸ். கணேசன் ஆகியோர் செய்திருந்தனர்.
# அம்மன்னீல் கோட்டை

**கடற்கோட்டை** என்று அழைக்கப்படும் **அம்மன்னீல் கோட்டை** (Hammanheil) காரைநகர்த் தீவுக்கும், வேலணைத் தீவுக்கும் இடையில் அமைந்துள்ள ஒடுங்கிய கடற்பகுதியில் உள்ள சிறிய மணற்திட்டு ஒன்றில் அமைந்துள்ளது. இவ்வொடுங்கிய கடற்பகுதியே பாக்கு நீரிணைப் பகுதியில் இருந்து யாழ்ப்பாண நகரத்தையொட்டி அமைந்துள்ள நீரேரிப் பகுதிக்குள் வருவதற்கான முக்கிய வழியாகும். இந்த வழியைப் பாதுகாப்பதற்காகவே இக் கோட்டை அமைக்கப்பட்டது.
# அம்மன்னீல் கோட்டை

## வரலாறு

1620 ஆம் ஆண்டில் போத்துக்கீசர் யாழ்ப்பாண இராச்சியத்தை முழுமையாகக் கைப்பற்றித் தமது ஆட்சியின்கீழ் கொண்டுவந்த பின்னர், பாக்கு நீரிணைப்பகுதியில் இருந்து யாழ்ப்பாணக் குடாநாட்டுக்குள் வருவதற்கான கடல்வழியின் பாதுகாப்புக்காக இக் கோட்டையை அமைத்தனர். அவர்கள் இதற்கு அரச கோட்டை (Fortaleza Real) என்றும் Fortaleza do Rio (ஆற்றின் கோட்டை) என்றும் அழைத்தனர். அரச கோட்டை) 1658 ஆம் ஆண்டில் ஒல்லாந்தர் யாழ்ப்பாணக் கோட்டையை முற்றுகை இட்டபோது இக் கோட்டையையும் முற்றுகை இட்டுக் கைப்பற்றிக் கொண்டனர். ஒல்லாந்தர் காலத்திலும் யாழ்ப்பாணத்தின் பாதுகாப்புக்கு இன்றியமையாததாக ஒன்றாக இந்தக் கோட்டை கருதப்பட்டு முற்றிலும் ஒல்லாந்தரைக் கொண்ட படையினர் இக்கோட்டையில் நிறுத்தப்பட்டனர். 1796 ஆம் ஆண்டில் யாழ்ப்பாணம் பிரித்தானியரின் கைக்கு வந்தபோது, இக் கோட்டையும் அவர்களின் ஆளுகைக்குள் வந்தது. எனினும் இவர்கள் காலத்தில் இதன் பாதுகாப்பு தொடர்பான முக்கியத்துவம் குறைந்து விட்டது. 1930களில் இது நோயாளர்களைத் தனிமைப்படுத்தும் நிலையமாகப் பயன்பட்டதாக நெல்சன் என்பவர் தனது நூலில் குறிப்பிட்டு உள்ளார்.
# அம்மன்னீல் கோட்டை

## அமைப்பு

இக் கோட்டை எட்டுப் பக்கங்களைக் கொண்ட பல்கோண வடிவம் கொண்டது. இதன் தெற்குப் பக்கத்தில் உள்ள சுவரில் கோட்டைக்கான வாயில் அமைந்துள்ளது. வடகிழக்குப் பக்கச் சுவரில் முக்கோண வடிவிலான ஒரு நீட்சி காணப்படுகிறது. ஒல்லாந்தர் காலத்திலும் 20 ஆம் நூற்றாண்டின் முற்பகுதி வரையிலும் உள்ளே இரண்டு சிறிய கட்டிடங்கள் அமைந்திருந்தன.
# இரையகக் குடலிய நோய்கள்

**இரையகக் குடலிய நோய்கள்** என்பது இரையகக் குடலியப் பாதையுடன் தொடர்புடைய நோய்களாகும். **சமிபாட்டுத்தொகுதி நோய்கள்** அல்லது **செரிமான நோய்கள்** எனவும் இவை அழைக்கப்படுகின்றன. இரையகக் குடற் பாதையில் அடங்கும் உறுப்புக்களான உணவுக்குழாய் (களம்), இரைப்பை (இரையகம்), முன்சிறுகுடல், இடைச்சிறுகுடல், கடைச்சிறுகுடல், கடைச்சிறுகுடல் - குருட்டுக்குடல் பகுதி, பெருங்குடல், நேர்குடல் ஆகியவற்றில் ஏற்படும் நோய்கள் இரையகக் குடலிய நோய்களாக அடக்கப்பட்டுள்ளது.
# இரையகக் குடலிய நோய்கள்

## மேல் இரையகக் குடலியப் பாதை நோய்கள்

சமிபாட்டுத்தொகுதியின் மேற்பகுதிகளில் உள்ள உறுப்புக்களில் ஏற்படும் நோய் மேல் இரையகக் குடலியப் பாதை நோய்கள் ஆகும்.
# இரையகக் குடலிய நோய்கள்

## மேல் இரையகக் குடலியப் பாதை நோய்கள்

### உணவுக்குழாய்

- உணவுக்குழாய் அழற்சி
- இரையக உண்குழலியப் பின்னோட்ட நோய்
# இரையகக் குடலிய நோய்கள்

## மேல் இரையகக் குடலியப் பாதை நோய்கள்

### இரைப்பை

- இரையக அழற்சி
- இரையகக்குடலிய அழற்சி
- வயிற்றுப் புண்